《匏瓜道人，为徐子贞赋》
元代·张昱

吾岂匏瓜系此生，道人玩世以为名。百年雨露司荣悴，一日江湖见老成。

濩落情怀庄子瓠，浮沉踪迹楚王萍。壶公借与龙为杖，抛著青鞋到处行。

作者简介：元明间庐陵人，字光弼，号一笑居士，又号可闲老人。历官江浙行省左、右司员外郎，行枢密院判官。晚居西湖寿安坊，屋破无力修理。明太祖征至京，厚赐遣还。卒年八十三。有《庐陵集》。